“YESESANI KUJA MWACHIMANGU”!
Unganu Wachigaŵa wa Akaboni aku Yehova wa 2022
Titikupemphani kuti muwonere unganu wachigaŵa wa chaka chinu wa mazuŵa ngatatu wa Akaboni aku Yehova.
Chifukwa cha mulili wa COVID-19, unganu wachigaŵa wa chaka chinu uŵikikengi pa Intaneti pa jw.org. Vigaŵa va unganu uwu viŵikikengi kamanakamana kwambiya mu July mpaka August.
Unganu Uwu Ngwawezi. Mukhumbika pasiwedi cha pamwenga kulembesa.
Kumbi ku Unganu Uwu Kwenji?
Vigaŵa va pa Chinkhondi: Mwamusambira mo chanju chitovye munthu kuja ndi chimangu cha mumtima kweniso kuti wajengi mwachimangu ndi ŵanthu anyaki. Mwamusambira so mo ulongozgi wa m’Bayibolu ungawovye ŵanthu akutorana, apapi ndi ŵana kuti ajengi “mwachimangu mu banja.”
Vigaŵa va pa Chisulu: Kumbi vingachitika kuja mwachimangu chinanga kuti mutama, musoŵa ndalama, mwakumana ndi masoka ngachilengedu pamwenga masuzgu nganyaki? Mwazamuwonere vidiyo yakuchiska yo yilongo vo ŵanthu pacharu chapasi achita kuti ajengi mwachimangu.
Vigaŵa va pa Sabata: Kumbi tingaja nadi pa ubwezi ndi Chiuta? Kumbi vichitika vija kuja pa ubwezi ndi Chiuta pamwenga tikhumbika kuchitapu kanthu? Mwamusaniya kwamuka kwa mafumbu ngenanga mu nkhani yakutuliya mu Bayibolu ya mutu wakuti “Kumbi Tingachita Wuli Kuti Tije pa Ubwezi ndi Chiuta?”
Wonani pulogilamu yosi ya unganu kweniso woneriyani vidiyo yo yikonkhoska vakukwaskana ndi unganu wenuwu.
nya_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn